Ziua redeschiderii mall-urilor, piscinilor și a sălilor de sport. Lista restricţiilor care sunt ridicate astăzi – 15 iunie.
Mai multe restricţii impuse de epidemia de Covid-19 vor fi eliminate, începând de luni, 15 iunie. Între acestea se numără deschiderea mall-urilor, a piscinelor, a sălilor de sport, dar şi creșterea numărului de participanți la evenimentele private. Este al treilea val de relaxare, precedentele au fost pe 15 mai şi 1 iunie.
Conform noilor reglementări, se
măreşte la şase numărul de persoane care nu locuiesc împreună şi care pot
participa la activităţi recreative şi sportive desfăşurate în aer liber,
respectiv ciclism, drumeţii, alergare, canotaj, alpinism, vânătoare, pescuit şi
alte activităţi recreative şi sportive desfăşurate în aer liber.Începând
de luni, evenimentele private în spaţii închise se pot organiza cu participarea
unui număr maxim de 20 persoane, iar evenimentele private în spaţii deschise se
pot organiza cu participarea unui număr maxim de 50 persoane.De asemenea, se măreşte la şase
numărul de persoane care nu aparţin aceleiaşi familii şi pot circula ori forma
grupuri pietonale.Se
reiau activităţile de comercializare cu amănuntul a produselor şi serviciilor
în centrele comerciale în care îşi desfăşoară activitatea mai mulţi operatori
economici, respectiv mall-urile. Se vor deschide doar magazinele,
restaurantele, locurile de joacă, sălile de jocuri şi cinematografele urmând să
rămână închise.Tot
de luni se deschid ştrandurilor exterioare, piscinele exterioare sau sălile de
sport/fitness.Se
reia activitatea operatorilor economici care desfăşoară activităţi de tratament
balnear, conform legii.Documentul
emis de CNSU prevedea şi deschiderea creşelor, a grădiniţelor şi a
after-school-urilor, însă duminică ministrul Educaţiei, Monica Anisie, a spus
că acestea rămân închise pentru că nu au fost încă elaborate normele.Potrivit deciziei Comitetului Naţional pentru Situaţii de Urgenţă, de luni, se exceptează de la măsura de carantinare/izolare persoanele sosite din ţările stabilite pe baza analizei efectuate de Institutul Naţional de Sănătate Publică.Se
pot relua zborurile către şi din ţările pentru care persoanele care sosesc în
România sunt exceptate de la măsura de carantină / izolare, stabilite de
Institutul Naţional de Sănătate Publică şi aprobate de Comitetul Naţional
pentru Situaţii de Urgenţă.